《琐窗寒 集贤院连雨》
清代·周之琦

润逼窗纱，凉侵簟竹，顿添憔悴。将徐又紧，做出几分秋意。

对银屏、幽怀暗牵，素衾清梦谁料理。最怜他此日，纹疏静掩，夹衣初试。

空指。前游地。任罥石苔滋，井栏愁倚。回波涨晚，翠点一池萍碎。

带苍烟、归鸦倦飞，暝阴未破云更起。但虚空、冷荡柔丝，远天都是水。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。